Nimeni on Dingo

Nimeni on Dingo on Dingon debyyttialbumi, joka julkaistiin huhtikuussa 1984. Se oli yhtyeen läpimurtolevy ja nykyisin sitä on myyty yli 109 000 kappaletta. Albumi ei kuitenkaan sisällä samannimistä kappaletta, joka julkaistiin myöhemmin ”Autiotalo”-singlen b-puolena. Albumin tunnetuimpia kappaleita ovat muun muassa ”Levoton Tuhkimo”, ”Sinä ja minä”, ”Pistoolisankari” ja ”Lähetyssaarnaaja”.

Albumi kohosi jo huhtikuussa 1984 Suomen listaykköseksi ja pysyi listaykkösenä yhteensä neljän viikon ajan. Levy pysyi Suomen levylistoilla yhteensä 58 viikon ajan.

Albumi saavutti kulta- ja platinalevyrajat vuonna 1984 ja seuraavana vuonna tuplaplatinarajan. Levyä on myyty yhteensä 108 591 kappaletta ja on täten Suomen kaikkien aikojen 50. myydyin kotimainen albumi sekä Dingon toisiksi myydyin levy heti Kerjäläisten valtakunnan jälkeen.

Albumi julkaistiin vinyylilevynä ja C-kasettina kahteen otteeseen vuonna 1984 Kräk! -levymerkillä, toinen painos C-kasetista Fazer Finnlevyn toimesta. Albumi julkaistiin CD-levynä ensimmäistä kertaa vuonna 1994. Vuonna 2012 Warner Music Finland julkaisi albumista remasteroidun CD-painoksen. Syyskuussa 2020 Lipposen Levy ja Kasetti julkaisi albumista uuden, 250 kappaleen käsin numeroidun, rajoitetun vinyylipainoksen. Vuonna 2022 julkaistiin viimeisin, 200 kappaleen rajoitettu CD-painos Lipposen Levyn ja Kasetin levittämänä.

Kappaleet 

Kaikki kappaleet on säveltänyt ja sanoittanut Pertti Neumann nimellä Neumann ja sovittanut Jouni "Jonttu" Virta, ellei toisin mainita.

A-puoli

B-puoli 
 
 
 
 
 
 

(*) Kosketinsoitinriffin sävellys.

Vuoden 2022 CD-painoksen mukaan kappaleiden 1, 3-5 ja 8 sovittaneet Pave Maijanen ja Jonttu Virta ja kappaleen 11 sovittanut Pave Maijanen.

Kokoonpano

Dingo 
 Eve - basso ja laulu
 Neumann - laulu, kitara ja lyömäsoittimet
 Keijo Q - rummut (Simmons)
 Pete Nuotio - kosketinsoittimet
 Jonttu Virta - kitara

Tuotanto 
 Pave Maijanen - tuottaja (Maijanen Sävel ja Rytmi Oy / Finnlevy)
 Dan Tigerstedt – äänitys ja miksaus (maaliskuussa 1984, Takomo Studiot)
 Stefan Bremer - kannen valokuvat
 Markus Heikkerö - logo ja kannen suunnittelu
 Pauli Saastamoinen - vuoden 1994 CD-painoksen masterointi (Finnvox Studiot, 1994)
 Diginord - vuoden 2020 LP-painoksen vinyylimasteri
 Joona Lukala - vuoden 2022 CD-painoksen masterointi (Noise for Fiction)
 Ville Angervuori - vuoden 2022 CD-painoksen taitto

Lähteet 

Vuoden 1984 esikoisalbumit
Dingon albumit
Pave Maijasen tuottamat albumit